
Dia 8 di maart, nos ta celebra forsa, resiliencia y logronan 
grandi di hende muhenan rond di mundo y na Aruba. Y e hende 
muhe ta sigui crea y inspira expectativanan y prepara caminda 
pa un futuro mas inclusivo. Gobierno di Aruba, despues di 4 
aña un biaha mas tawata tin un exitoso celebracion di Hende 
Muhe na unda cu un sala yen di hende muhe a wordo inspira 
pa podera y inspira inclusion den otro hende muhe. 


E mainta a wordo dirigi pa MC Thessaly Zimmerman sigui 
pa un cancion pa Rachel Kraaijvanger compaña riba guitara 
pa Zulaika Geerman cu e cantica “Give Thanks’. For di aki, e 
evento pa e mainta aki a sigui cu un programa hopi informativo 
cu varios oradora. 


Minister di Finansas y Cultura Xiomara Maduro tawata e prome 
oradora y a infatisa cu ta importante pa inspira otro pa ta inclui. 
Pero pa haci esaki, cada hende muhe mester ta inspira pa ta 
inclui prome y realisa cu nos tur ta inclui for di e momento cu 
nos dicidi esey den nos mente. E mandatario a encurasha tur 
hende muhe pa no limita nan mes y sigui cu curashi padilanti. 


Minister Maduro a termina su discurso cantando un pida di 
cantica di nos cantante Arubano y internacional, Jeon mientras 


e publico presente a compañe cu aplauso. Mientras ainda e 
publico tawata aplaudiendo, Jeon a haci entrada riba stage 
sorpresando tur presente cu e cantica Miss Dior y a pone tur 
hende riba pia. Esaki, Minister Maduro a expresa, tawata un 
bunita serenata dedica na cada hende muhe den e sala. 


Head of Department na Central Bureau of Statistics (CBS), 
Desiree Helder, a duna e resultado impresionante di un 
encuesta cu recien CBS a haci tocante con inclui hende muhe 
ta na Aruba riba diferente tereno. E resultadonan aki lo wordo 
publica pa CBS pronto tambe. 


Prome Minister Evelyn Wever-Croes, den su discurso a 
enfatisa cu e hende muhe mester ta na mesa. Activamente. 
Cu compromiso y cu determinacion. Cada hende muhe mester 
ta consciente cu tur locual cu nos como hende muhe a logra, 
lo no sigui perdura si nos lag'e na casualidad, sino e ta exigi 
un compromiso activo di nos cada un. "Ban awe compromete 
nos mes, na prepara otro mucha muhenan y hende muhenan 
pa ora nos baha cu pensioen, of laga nos puesto, ora nos subi 
e lift pa baha bek, tin un rij di hende muhe y mucha muhe para 
cla pa subi e lift pa asumi nos posicionnan. Cu hunto cu hende 
hombernan por percura pa un bon balance". 

E siguiente oradora, Jenny Croes, a papia riba e tema ‘Amor 
Propio'. Y a pidi publico pa lanta para pa haci un ehercicio 
di afirmacion personal. "Mi merece admiracion, respet, cuido, 
pordon, sanidad, y amor". Esaki, el a enfatisa, ta cuminsa na 
cada un di nos. Jenny a laga hopi palabra di encurashamento 
pa esnan presente dunando ehempel riba su experiencianan 
di su mesun bida. Hende muhe, Jenny a remarca, ta apoya 
otro mucho mas y p'esey ta importante pa nos tin un persona 
femenina di confiansa den nos bida pa comparti emocionnan, 
problemanan y cualkier otro experiencia di bida. 


Durante e programa tawata tin 2 pannel discussion cu 
participacion di muhenan hoben y profesional. Tambe a wordo 
presenta diferente video informativo y un video hopi emocional 
di Parlamentario Setty Christiaans-Yarzagaray, Determinacion 
den cua el conta su storia di su lucha cu un malesa auto- 
inmunologico y e determinacion cu e tawata tin pa surpasa 
retonan di e malesa na momentonan mas crucial di su malesa. 


Prome Minister a presenta tambe e Comision Contra Violencia 
Domestico y a gradeci nan pa e trabounan cu nan ta haci. E 
mainta di celebracion a cera cu e entretenimento musical di e 
percusionista, Jennifer Van der Biezen. 


Prome Minister ta gradici tur hende muhe y algun hende 
homber cu tawata presente pa celebra e dia importante aki 
mundialmente, unda ta duna honor na e balor y logronan di 
hende muhe. Feliz Dia di Hende Muhe. E celebracion di Hende 
Muhe a surpasa tur expectativa un biaha mas. 


INTERNATIONAL 

Den conexion cu Dia Internacional di Hende Muhe 


Pacelebra y reconoce e importancia die serfemenino, Gobierno 
di Aruba a organisa un conferencia riba Dia Internacional di 
Hende Muhe, cu a hiba e tema "Inspira Inclusion di Hende 
Muhe". Un mainta educacional, cu a conta cu mas di 850 
participante. Durante e mainta aki, por a scucha varios lider 
femenino cu a bin deleita esnan presente cu informacionnan 
valioso relata na inclusion di hende muhe den sociedad actual. 


Prome Minister Evelyn Wever-Croes tabata tin e oportunidad 
di duna su discurso titula "Nos mester ta na mesa", na unda el 
a enfoca riba e importancia pa semper tin un ser femenino na 
mesa presente, na momento di cualkier negociacion, y/of na 
momento di tuma decisionnan importante. 


Premier Wever-Croes a splica cu e unico manera pa e i 
prioridadnan, preocupacionnan, y retonan di e ser femenino M PA HENDE mune 
wordo tuma na cuenta ta, si tin un hende muhe na mesa. Pa E "FR INCLUS 
un hende muhe tuma e paso aki, sigur no ta facil, mirando 
cu etatrece cu ne hopi sacrificio, reto, chercha y burla. Pa e 
motibo aki, hopi ta scoge pa privacidad, pa carera, y pa famia, 
cual tambe ta hopi importante, pero si tur dicidi pa esaki, nunca 
e necesidadnan di e ser femenino lo wordo scucha. P’esey 
ta importante pa tur hende muhe traha hunto y sostene otro, 
pasobra hende muhenan ta conoci pa ta fuerte, y por logra tur 


loke nan propone. 


CLUSION 
HENDE MUHE 


Durante e pandemia, por a mira cu e hende muhe a wordo 
mas afecta cu hende homber, ya cu nan mester a keda cas 
ora muchanan no por a bay scol, sacrificando asina nan carera 
como profesional. Tambe, hende muhe a wordo afecta mas 
cu hende homber pa cambionan climatico. P'esey, apesar di 
hopi avanse, nos tin un riesgo cu si nos no tuma accionnan 
determina y coordina, nos lo perde e avansenan, perdiendo 
asina tur loke nos mama, abuelanan, y nan generacionnan a 
lucha p'e. 


Finalmente, Prome Minister a expresa; "Nos cada un a yega 
un caminda den nos bida, nos a logra cosnan grandi, pero tin 
di nos aki den cu tin hopi mas pa logra. Ban awe compromete 
nos mes, di prepara otro mucha muhenan y hende muhenan, 
pa ora nos baha cu pensioen, of laga nos puesto, ora nos subi 
e lift pa baha bek, tin un rij di hende muhe y mucha muhe para 
cla pa subi e lift pa asumi nos posicionnan. Ban duna tur loke 
nos tin, pa asina hunto cu hende hombernan por percura pa un 
bon balansa”, Prome Minister a expresa. 


Prome Minister a gradici tur presente na e Celebracion di Hende 
Muhe y a invita nan for di awo pa otro aña, dia 8 di maart pa 
e siguiente celebracion riba Dia Internacional di Hende Muhe. 

di Finansa y Cultura comision Celebracion Dianan Nacional 

Diahuebs atardi Minister di Asuntonan di Adulto Mayor a 
reuni cu Jacques van der Scheer, presidente di Conseho di 
Supervision di SABA pa nabega un curso nobo pa e futuro di 
SABA. Un encuentro sumamente fructifero cu ta habri caminda 
pa establece un relacion renoba cu SABA, reflehando un 
compromiso comparti pa progreso y bienestar di nos adultonan 
mayor. Di e forma aki ta cera un capitulo di añanan largo di 
conflicto y disputa entre SABA y Gobierno di Aruba. 


Un di e enfoke primario di e reunion tabata e solucion di e 
asunto pendiente di derechonan laboral (rechttrekking) cu ta 
data desde 2008, afectando numeroso empleadonan cu ta 
den espera di nan compensacion debido. Gerencia di SABA ta 
den proceso pa ehecuta e pagonan. 


E anuncio di un directora nobo ta marca un era nobo den 
e trayecto di SABA su maneho y eficiensa operacional. E 
nombramento recien a ser acepta cu elogio for di Ministerio, 
mirando esaki como un momento pivotal pa fomenta un 
relacion mas saludabel entre Gobierno y SABA. 


Combersacionnan ta andando pa loke ta trata e subsidio pa 
2024, y asina finalmente concretisa acuerdonan mediante e 
Landsbesluit. E paso aki ta subraya un dedicacion mutuo pa 


asegura stabilidad financiero y desaroyo sostenibel pa e cuido 
brinda door di SABA. 


Minister Arends ta sumamente satisfecho cu e hecho cu SABA 
ta duna su maximo esfuerso pa atende cu e amplacion di 
cantidad di cama. Esaki ta duna espacio pa aloca mas adulto 
mayor cu tin e necesidad di cuido 24/7. E ampliacion ta aporta 
na e meta di Gobierno pa alivia e lista di espera pa luganan 
den cas di cuido y alabes ta significa e resolucion di SABA pa 
mehora infrastructura di cuido pa adultonan mayor. 


Tambe a elabora ariba e infrastructura cu mester di atencion 
urgente pa asina por cumpli cu condicionnan vigente pa 
casnan di cuido. Sigur un punto hopi importante pa crea un 
infrastructura adecuado y facilidadnan accesibel pa garantisa 
e cuido di nos Adulto Mayor den un forma responsabel. 


Gobierno di Aruba ta redifini e relacion cu SABA unda ambos 
partido ta expresando optimismo pa e futuro. Door di atende 
cu asuntonan riba areana critico di desaroyo, SABA ta prepara 
pa un futuro marca pa progreso y cuido mehora pa adultonan 
mayor cu sosten y den cuadro di maneho di Ministerio di 
Asuntonan di Adulto Mayor. 

| 

MINISTER 

FELIZ DIA DI HENDE MUHE 


Ariba un dia tan special manera awe, Minister Dangui Oduber 
ta tuma e oportunidad pa extende su aprecio di curason na tur 
e hende muhenan di Aruba. E dia aki ta sirbi como un recuerdo 
di tur e contribucion valioso cu hende muhenan ta haci pa nos 
sociedad sea aki na Aruba of den tur parti di mundo. 


Ariba nos pais bunita, nos ta reconoce y celebra e logronan, 
resistencia y e forsa di nos hende muhenan. Nos ta reconoce 
cu nan ta hunga un papel 
vital den forma nos cultura, 
crea unidad y pusha pa 
e progreso den diferente 
tereno na Aruba. Ta crucial 
cu nos sigui lucha pa segura 
cu cada hende muhe tin e 
oportunidad pa persigui su 
soñonan, ambicionnan y 
aspiracionan. Hunto Aruba 
mester crea un sociedad 
unda tur individuo, no 
importa di ki genero, 
por prospera y aporta 
nan talento unico y nan 
contribucion pa nos pais. 


Pa tur e hende muhenan 
di Aruba, Minister Dangui 
Oudber a expresa e 
siguiente frase: "Bo forsa, 
sabiduria, y compasion ta e 
pilar riba cual nos sociedad 
ta para ariba dje. Awe nos 
ta celebra boso y como 
Minister di Turismo y Salud 
Publico, mi ta compromete 
pa sigui traha riba un futuro 
unda cada hende muhe 
ta empodera, respeta y ta 
berdaderamente igual." 


Minister Dangui Oduber ta termina deseando tur hende 
muhenan na Aruba un Felis Dia Internacional di Hende Muhe! 
Cu tur muhenan logronan sigui inspira otro y nan esfuersonan 
mutuo prepara e caminda pa un futuro mas briyante y mas 
husto pa un y tur. 


Laga nos para uni den alegria ariba e dia tan special aki. 

MINISTER 


PROME PASO PA FINANCIAMENTO PA INDUSTRIA 


AGRICOLA (AGRIFUND) A SER COMPLETA 


Minister Geoffrey Wever, a firma dilanti waarnemend notaris 
mr. Caterina Hernandez Escobar, representando notaris mr. 
Chamila Tromp, un akte notarial a base di cual e statutonan di 
Banco Arubano di Desaroyo N.V. a ser modernisa y converti 
den Aruba Agri Development Corporation N.V. 


Pa por logra incorpora e asina yama AGRIFUND a identifica 
Banco Arubano di Desaroyo N.V., un empresa bieu di cual 
Gobierno di Aruba ta unico accionista y pa añas tabata 
inactivo y tabata tin derecho riba un suma di mas o menos Afl. 
1.200.000,00, como e vehiculo pa yega na e AGRIFUND. 


A tuma 2 aña por medio di un proceso legal y despues cu a 
logra obtene un veredicto di hues den fabor di Gobierno di 
Aruba, a haya acceso bek na e suma di mas o menos Afl. 
1.200.000,00. Ayera, e prome paso a ser tuma convertiendo 
Banco Arubano di Desaroyo N.V. den un empresa cu su meta 
pa stimula agricultura comercial y asina forma e fundeshi di 


PR 


un pilar economico nobo pa Aruba, contribuyendo asina na 
diversificacion di Aruba su economia. 


Minister Wever, encarga cu economia, y Minister Arends 
encarga cu sector primario, tin hunto como maneho pa stimula 
agricultura comercial como pilar economico nobo y pa e 
motibo aki pronto lo ta incorporando hunto cu Qredits Aruba un 
AGRIFUND, esta un fondo pa financia empresarionan agricola 
na interes abou y na un forma cu ta apropia pa e sector aki. 
Presente na e momento importante aki tabata Minister Ursell 
Arends y Sra. Nathaly Harms, representante di Qredits Aruba. 


Cu e pasonan aki Aruba ta poniendo e fundeshi pa un futuro 
agricola comercial mas innovativo y sostenibel. “Nos a priminti 
cu nos lo bin cu un AGRIFUND, y awe despues di dos aña di 
trabou, e prome paso concreto pa logra e AGRIFUND a keda 
completa y dentro algun dia nos lo tin mas noticia importante 
riba e topico aki”, segun Minister Wever y Minister Arends. 

MINISTER 


Recientemente, Minister Endy Croes hunto cu Ministerio di 
Deporte a reuni cu Sr. Terrence de Jongh, kende ta director di 
Indebon na Boneiro. Indebon ta e organisacion cu ta atende cu 
tur deporte, facilidad y mantencion di e facilidadnan deportivo SI NTO N ISA 
na Boneiro. Sr. de Jongh tabata na Aruba, en conexion cu 
Weganan Interinsular 2024. 


Durante e encuentro, a intercambia idea pa por sigui crece e CON FERENCIA DI PRENSA 


lasonan di hermandad entre Boneiro y Aruba mediante deporte 
y cultura. Weganan Interinsular ta desea di agrega cultura DI GOBIERNO DI ARU BA 
riba e agenda pa aña 2025. Tambe, a comparti contacto di 
e companianan cu Aruba y Boneiro ta traha cu nan pa, entre Gabinete Wever-Croes 
otro, cancha di futbol, cancha di baseball y luz pa veld. Fuera di 
esaki, a toca e tema di Koninkrijksspelen. Pa conclui, Minister 


Endy Croes a expresa cu e tabata un bon reunion, unda cu DIALUNA Y DIAHUEBS | 10:00 AM 


diferente idea nobo a bin padilanti. II 

DAO TA CONMEMORA ‘DIA INTERNACIONAL DI HENDE 
MUHER’ CU UN BISTA HISTORICO Y CONTEMPORANEO 
RIBA E PARTICIPACIÓN DI HENDE MUHER RIBA E 
MERCADO LABORAL ARUBANO 


Dia Internacional di Hende Muher, ta e fecha riba cual mundialmente 
ta celebra y ta conmemora e avancenan logra pa e ser femenino. Den 
cuadro di Directie Arbeid en Onderzoek (DAO) su 20 aña di aniversario, 
ta celebra e dia di awe compartiendo algun datos interesante riba e 
participacion di 100 aña pasa di e hende muher riba e mercado laboral. 
Ademas di e bista historico aki di aña 1924, ta presenta tambe datos di 
e situacion contemporaneo. Aruba tin un compromiso haci cu e accion 
nan necesario pa logra e Sustainable Development Goals (SDG's) 
di cual un di e metanan ta igualdad pa e ser femenino. SDG's ta 
consisti di 17 meta en total cu e proposito pa trece desaroyo balansa. 
Particularmente riba Dia Internacional di Hende Muher, DAO kier 
ilustra e importancia di Goal #5 (Gender Equality) y Goal +8 (Decent 
Work and Economic Growth). 


INTERNATIONAL LABOR ORGANIZATION 

E aña aki ‘International Labor Organization’ (ILO) y ‘United Nations’ 
(UN) nan tema pa e Dia Internacional di Hende Muher ta ‘Invest in 
women: Accelerate progress'. E tema general aki ta 

toca area cu ta rekeri atencion y accion pa asina garantisa cu hende 
muher no ta cay atras. 

E tema general aki ta cubri 5 area clave rekeriendo atencion y accion pa 
asina garantisa cu hende muher no ta cay atras. Esakinan ta: 1.'inverti 
den hende muher: un cuestion di derecho humano”, 2.'poniendo un fin 
na pobresa', 3.'implementando financiamento cu un perspectiva riba 
genero', 4.'un cambio pa un economia berde y un sociedad di cuido', 
y 5.’apoyando feministanan 2 treciendo cambio’. E recomendacionan 
haci ta pa contribui na un desaroyo positivo pa mucha muher y tambe 
e muher adulto. 

E enfasis aki ta pa asina percura cu progreso economico, social y 
ambiental por wordo comparti na un forma cu tur persona y futuro 
generacionan por beneficia di dje. Estudionan a demostra cu inversion 
haci riba e progreso di hende muher ta wordo inverti y comparti bek 
den e comunidad cercano. E esfuersonan cu e hende muher ta haci 
ta hopi vez no solamente pa su mesun bienestar, pero tambe pa su 
famia. E lasonan fuerte aki ta permiti pa recursonan (p.e. financiero o 
di conocimento) wordo comparti. 


1924, ARUBA 

For di un bista historico e cuestion di e participacion di hende muher 
riba e tereno laboral di Aruba ta uno cu ta consisti di e hende muher 
trahador. Na afia 1924 for di e total poblacion di esnan emplea, 59% 
tawata consisti di hende muher y 4196 tawata consisti di hende homber. 
Mester nota cu comienso di e siglo 20 tawata uno economicamente 
dificil. Desempleo y tambe e impacto di secura a resulta na diferente 
periodo unda cu pa gran parti hende homber (esnan casa y esnan 


soltero) a bay busca trabou den exterior (p.e. Venezuela, Colombia, 
Cuba, Curacao y Surinam). 

E fenomeno aki no a resulta den e inactividad di e muher o dependencia 
di placa for di exterior. 

E placa cu por a wordo manda bek pa Aruba tawata tarda, y tambe 
diferente factor por a impacta homber nan abilidad pa provee pa 
nan famia. Pues e gastonan di hogar y e cantidad halto di yuinan pa 
alimenta a keda un factor motivando hende muher pa traha. 

Na aña 1924 e profesionan mas practica na Aruba tawata: trahador di 
sombre (3996) y agricultor (2296). Aunke cu ambos sexo a practica e 
ofishinan aki, agricultura tawata mastanto domina pa hende homber 
y trahador di sombre tawata un ofishi cu mastanto hende muher a 
practica. Como cu e produccion di sombre tawata tuma lugar den e 
hogar. Esaki a duna e espacio 

pa hende muher por ordena nan dia pa combina e trabou y e cuido di 
yuinan. 

E siguiente tabel ta duna un bista di e trabou/ofishi cu hende muher a 
practica na aña 1924: 

Fuente: Kelly, Lucia (1999). Participacion di muhenan Arubano na 
e proceso laboral den e periodo 1900 — 192. Publicacion di Archivo 
Historico Nacional. 

E datos presenta ta contradeci e imagen di e hende muher di antes 
como solamente un 'ama de casa’. E realidad ta indica cu apesar di 
prejuicio combina cu e carga familiar di cuido di yuinan, e hende muher 
a haci un gran contribucionan laboral. 

Top 3. ofishi practica pa hende muher Afia 1924 

Trahador di Sombre 6796 

Cosedo 1696 

Sirviente di Cas 696 


2024, ARUBA 

E contexto contemporaneo ta uno cu ta refleha en general e desaroyonan 
positivo den cuadro di igualdad di genero. E siguiente lista ta brinda un 
bista di e posicion di hende muher riba e tereno laboral. 

1. Di tur contracto laboral pa temporada indefini riba e mercado laboral, 
e trahador femenino ta representa 53% di e grupo akinan, hende 
homber 47% 

2. Di tur esnan riba e mercado laboral cu un educacionan na nivel 
superior (HBO+), e trahador femenino ta representa 58% di e grupo 
aki, hende homber 42% 

3. Di tur e ocupacion di un nivel halto di habilidad (higher skill level), 
e trahador femenino ta representa 5696 di tipo di ocupacionan aki 
Departamento di Labor y Investigacion ta felicita tur hende muher riba 
e dia aki pa nan logronan extraordinario y nan contribucion pa cu e 
economia di Aruba. 

Women in tho, Wonkfonce N 


Characteristics 


Average age of women in the labor force: 44 years old 

Average female worker has more than 10 years of service with the 
same employer 

Of all the permanent (for an indefinite period) employment contracts, 
women hold 53% of these types of contracts 

Of the working population with a tertiary education (HBO+), 58% are 
women 


Occupation 


e Higher skill level occupations are dominated by women. Women represent 
56% of these occupations (managerial, and professional occupations) 

e The top 3 occupations held by all women in the workforce shows the 
following: Service and Sales Workers (2496), Elementary Occupations 
(1796), and Clerical Support Workers (1496) 


Sector 
The top 3 sectors women in the labor market participate in are: 
e Accommodation and food service activities: 3296 
e Wholesale and retail trade; repair of motor vehicles and 
motorcycles: 1996 
e Administrative and support service activities: 10% 


Labor Indicators 


e Participation Rate: 57.396 
e Employment Rate: 54.396 
e Unemployment Rate: 5.396 


Source 
Labor Force Survey (LFS) 2021, 2022.Centraal Bureau voor de Statistiek (CBS), Centrale Bank 
van Aruba (CBA), Directie Arbeid & Onderzoek (DAO); Sociale Verzekeringsbank (SVb), 2022 


Note 
Occupations based on The International Standard Classification of Occupations' 
I 

Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


ANA DI STABILIDAD Y PROSPERIDAD 


